जलेश्वर महादेव मन्दिर

जलेश्वर महादेव मन्दिर नेपालको महोत्तरी जिल्लामा अवस्थित एक शिव मन्दिर हो।  महाशिवरात्रि र वसन्त पञ्चमीको अवसरमा यस मन्दिरमा भक्तजनहरूको घुइँचो लाग्ने गर्दछ।  जलेश्वर नगरमा रहेको यो मन्दिरकै नाउँमा नगरको नामाकरण गरिएको छ।  

प्राचीन दस्तावेज अनुसार यो हिन्दू शिव मन्दिर राजा जनकको समय देखि नै अस्तित्वमा रहेको देखिन्छ। यो मानिन्छ कि राम र सीताको बीच विवाह हुँदा विवाहमा प्रयोग गरिएको माटो यसै मन्दिरबाट लगिएको थियो।   मन्दिरमा रहेको एउटा तामाको शिलालेख अनुसार मन्दिरलाई व्यवस्थापन गर्न वि.सं. १८६९ मा तत्कालिन राजा गीर्वाणयुद्ध विक्रम शाहले २७५ बिघा जग्गा प्रदान गरेका थिए।

यो मन्दिरलाई गुम्बज वास्तुकला शैलीमा बनाइएको छ। मुख्य मन्दिरको मध्य भागमा, गर्भ गृहभित्र एउटा वर्गाकार शिवलिङ्ग छ जुन पानीको मुनि रहेको छ। मन्दिर नजिकै एउटा पोखरी छ।

 चित्र दीर्घा 

 यो पनि हेर्नुहोस् 
 नेपालका हिन्दू मन्दिरहरूको सूची

 सन्दर्भ सामग्रीहरू 

श्रेणी:नेपालका मन्दिरहरू